text: Ellivu hevur verið við KÍ eftir gullinum. Bæði hjá kvinnum og monnum. Á vitjanini verður eisini tosað við fólkini rundan um mansliðið, KÍ Akademi og kvinnurnar hjá KÍ. Tað er áhugavert hvussu nógv verður lagt fyri dagin, at røkka so langt sum KÍ hevur – men tað er enn meira áhugavert at hoyra um stóru framtíðarætlanirnar.
text: #000002
text: Seinastu ferð besta manslandsliðið hjá KÍ bleiv føroyameistari á heimavølli, var í 1999. Tá mátti tú um Leirvíksfjørð við Dúgvuni. Í oysandi regni vann KÍ 4-1 á ÍF. Tað regnaði so illa, at upptøkutólið hjá SvF sløknaði, tá fagnaðurin var í KÍ-høllini.
text: #000003
text: Tjúgu ár seinni var nógv broytt. Jan B. Andreasen var blivin til Jákup B. Andreasen, tá 20 ára gamli liðskiparin hjá KÍ gjørdi pápa sínum bragdið eftir, við at vinna FM. Hesa ferð í Gundadali í eini sannari FM-finalu móti B36 frammanfyri áleið seks túsund áskoðarum. Leygardagin 16. oktober er spenningurin eitt sindur øðrvísi.
text: #000004
text: Klaksvíkar ítróttarfelag er farið frá at renna aftaná, til at verða ljósið fyri endanum á tunlinum. Við stórum framtíðarætlanum, sum fyri fáum árum síðani vóru óhugsandi fyri føroyskan fótbólt, hevur Klaksvíkin aftur fingið heitið sum fótbóltsbýurin í Føroyum.
text: #000006
text: Meðan meistaraheitið hjá monnunum í 2019 var ein harrans lætti og ein forloysing, so er hetta ein staðfesting av miðvísa arbeiðinum seinnu árini. Mansliðið í Klaksvík er nú fremst. Ikki bara á stigatalvuni, men eisini tá tað kemur til umstøður og framtíðarætlan.
text: #000007
text: Hjá kvinnunum hevur KÍ verið eitt undangongufelag síðani aldarskiftið. Tað stendur við, tí kvinnurnar eiga ein stóran lut í KÍ í dag. Tær eru trífaldir føroyameistarar, men tær ætla at leggja afturat til komandi kappingarár. Málið er at kunna geva størri mótstøðu í evropeisku dystunum.
text: #000008
text: Vit í KÍ sikta høgt og nú skal ungdómsarbeiðið fylgja við.
text: #000009
text: Hendan dagin eru kvinnurnar stórfavorittar at vinna á botnliðnum AB/B71. KÍ vinnur í øllum góðum, men sigursrúsurin verður skjótt avloystur av ambitiónum fyri framtíðina. Eisini hjá 40 ára gomlu Rannvá B. Andreasen. Og so hevur KÍ sett á stovn KÍ Akademi, tí framtíðin skal eisini tryggjast. Og tað er her, at ferðin eftir FM-steypunum byrjar.
text: #000010
text: – Hetta er ikki nakað “quick fix”. Tað kemur ikki at henda upp á stutta tíð. Tað tekur tíð at venja seg við at venja meir og blíva betri, men eg síggi longu nú mun í venjingunum. Bæði innihaldið og menningin er nógv betri, sigur Glenn Ståhl.
text: #000012
text: Ein av teimum, sum hevur verið við heilt frá 1. deild fyri tíggju árum síðani, og til gulldansin í ár, er Tummas Lervig. Hann kom í nevnd í 2008 og tók við formanssessinum. Har hevur hann sitið síðani. Tú fær altíð eitt smíl og eitt prát við formannin, sum dugir væl at vera andlitið hjá leiðsluni hjá KÍ. Rundan um borðið sita eisini Hilmar Danielsen, fíggjarstjóri, og Rúni Heinesen, næstformaður. Teir fortelja í greinini um gongdina frá niðurflytingini til FM í 2021.
text: #000013
text: Fyri at kalla ein spaka fyri ein spaka, so vilja vit verða líka góðir sum Havnin.
text: #000014
text: Tá gullið ikki er nokk
text: #000015
text: Rannvá B. Andreasen er ein ímynd av søguliga nógv vinnandi kvinnunum hjá KÍ. Hon hevur skorað 691 mál tilsaman fyri KÍ í landskappingini, steypakappingini, stórsteypadysti og í Champions League, og í 56 landsdystum hevur hon skorað 27 mál. Hon hevur verið við øll árini, tá KÍ hevur vunnið FM. Og tað gongur skjótt upp fyri tær, at tað er ikki pláss fyri nøgdsemi hjá einum vinnara.
text: #000016
text: – Tá tú hevur fingið smakkin fyri at vinna, so vindur tað bara upp á seg. Tá tú hevur vunnið eitt steyp, so mást tú víðari. Nú er tað tað næsta. Steypið í fjør er langt síðani gloymt, sigur Rannvá B. Andreasen greið á málinum.
text: #000017
text: Tá tú hevur fingið smakkin fyri at vinna, so vindur tað bara upp á seg.
text: #000018
text: Øll vita tað, men tey vilja sleppa at uppliva eina FM-veitslu. KÍ er føroyameistari áðrenn dystin móti B36. Tað er bara hasin eini órealistiski møguleikin við, at KÍ tapir allar sínar dystir, og Víkingur vinnur allar sínar – og hálar fleiri enn 50 mál inn á KÍ.
text: #000019
text: Eftir sigurin á ÍF í Fløtugerði var FM-heitið heima, men tað vildi venjarin, Mikkjal K. Thomassen, ikki hoyra talan um. – Vit eru ikki føroyameistarar enn og tað fyrihalda vit okkum til, segði venjarin hjá KÍ eftir dystin móti ÍF.
text: #000020
text: Les alla 20 síður longu greinina í ELLIVU #4 – Keyp blaðið í handlum kring landið – ella bílegg her og fá tað beint í postkassan!
text: #000021
text: Árni Frederiksberg: “Hetta er tað eg havi bíðað eftir”
text: #000022
text: HEIDI SEVDAL: “Fólk halda seg kunna siga hvat sum helst við meg”
text: #000023
text: Skriva tað tú vilt leita eftir og trýst á Enter
text: #000024